የደቡብ ሱዳንን ግጭት ለማስቆም ሚያስችል ስምምነት ተፈረመ
27ኛው የኢጋድ ልዩ የመሪዎች ጉባዔ በአዲስ አበባ ተካሂዷል፡፡ኢጋድ ከአሁን በኋላ የደቡብ ሱዳንን የሰላም ሂደት በሚያጓትቱ ወገኖች ላይ እርምጃ እንደሚወስድም በስምምነቱ ላትይ አስታውቋል።የድርጅቱ አባል ሀገራት መሪዎች ለአምስተኛ ጊዜ በቀጥታ ተገናኝተው በደቡብ ሱዳን የሰላም ሂደት ላይ ሲመክሩ ሂደቱን ለማጠናቀቅ የሚያስችሉ ሁለት ሥምምነቶችን ነው የተፈራረሙት።የሀገሪቱ ተፋላሚ ወገኖች ከዚህ በፊት ተስማምተው ነገር ግን በተደጋጋሚ ሲጥሱት የነበረው ጥላችን የማስወገድ ውል ማስፈረም የሚያስችል ዝርዝር ድርጊቶችን ያዘለ ሌላ ስምምነትም ተፈራርመዋል።በስምምነቱ መሰረት ሁለቱ ወገኖች የጦር እንቅስቃሴያቸውን ያቆማሉ፣ ጦራቸው የመሸገበትን ቦታ ያሳውቃሉ፣ በይፋም ጦራቸው የሚሰፍርበትን ቦታ በስምምነት ይወስናሉ።በሌላ በኩል የኢጋድ አባል ሀገራት መሪዎች የደቡብ ሱዳን አጠቃላይ የሰላም ሂደት የሚመሰረትበትን መርሆዎች ያዘለ ፕሮቶኮል በማጽደቅ ተፈራርመዋል።የወቅቱ የኢጋድ ሊቀመንበር ጠቅላይ ሚንስትር ኃይለማርያ ደሳለኝ የአሰራር ሂደቱን በማዘግየት እና በማጓተት የድርድር ሂደቱን ወደኋላ ለማስቀረት የሚደርግ ማንኛውም ጉዳይ ተቀባይነት የለውም ብለዋል።የኢጋድ ዋና ጸሐፊ ኢንጅነር ማህቡብ ማሊሞ በደቡብ ሱዳን ግጭቱ እያስከተለ ያለውን ሰብዓዊ ቀውስ ለመታደግ ከኢጋድ ጎን ያሉ አጋር አካላት ድጋፍ ለማቀናጀት በሀገሪቱ ፈጣን ዳሰሳ አድርጎ የሚመለስ ቡድ መቋቋሙን ተናረዋል።በ27ኛው የኢጋድ ልዩ የመሪዎች ጉባዔ ላይ የተገኙት በአፍሪካ ህብረት የመንግስታቱ ድርጅት ተወካይ ሀይሌ መንቆሪዮስ በግጭቱ እየተከሰተ ያለውን ሰብዓዊ ቀውስ ዓለም አቀፉ ማህበረሰብ ከዚህ በላይ ሊታገሰው እንደማይችል ተናግረዋል፤ የሰላም ድርድሩን የሚያጓትቱ አካላትም ተጠያቂ እንደሚሆኑ ገልጸዋል። (ኢሬቴድ)